ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουνίου 1979 περί συστάσεως μιας επιστημονικής και τεχνικής επιτροπής αλιείας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

Εκτιμώντας:

ότι η διαμόρφωση ενός κοινοτικού συστήματος για τη διατήρηση και τη διαχείριση των αλιευτικών πόρων αναγκαίοι τη συνδρομή ανθρώπων της επιστήμης με ειδικά προσόντα, ιδίως σε ότι αφορά την εφαρμογή των γνώσεων στον τομέα της θαλάσσιας βιολογίας και της αλιείας, της τεχνολογίας της αλιείας ή άλλων ομοειδών επιστημονικών τάξεων-

ότι η συνδρομή αυτή πρέπει να λάβει χώρα στα πλαίσια μιας μονίμου επιτροπής που συνιστάται στην Επιτροπή,

ΑΠΟΦΑΣΙΖΕΙ:

Άρθρο 1

Συνιστάται στην Επιτροπή μία επιστημονική και τεχνική επιτροπή αλιείας, καλουμένη στο εξής ως "επιτροπή".

Άρθρο 2

1. Την Επιτροπή δύναται να συμβουλεύεται περιοδικά η Επιτροπή για όλα τα αναγκαία μέτρα για να διασφαλισθεί η προστασία των αλιευτικών πηγών, η διατήρηση των βιολογικών πόρων της θαλάσσης και η ορθολογική εκμετάλλευσή τους.

2. Η επιτροπή προετοιμάζει ετήσια έκθεση για την κατάσταση σε ότι αφορά τους αλιευτικούς πόρους, τις μεθόδους και τα μέσα διατηρήσεως των αλιευτικών πηγών και τα ιχθυαποθέματα καθώς και για τα διαθέσιμα επιστημονικά και τεχνικά εφόδια της Κοινότητος.

3. Η επιτροπή δύναται να εφιστήσει την προσοχή της Επιτροπής σε κάθε πρόβλημα που αναφέρεται στις παραγράφους 1 και 2.

Άρθρο 3

Η επιτροπή απαρτίζεται από 25 μέλη κατ' ανώτατον όριον.

Άρθρο 4

Τα μέλη της επιτροπής διορίζονται από την Επιτροπή μεταξύ επιστημονικών προσωπικοτήτων με ειδικά προσόντα που έχουν αρμοδιότητα στους αναφερομένους τομείς στο άρθρο 2.

Άρθρο 5

Η επιτροπή εκλέγει μεταξύ των μελών της έναν πρόεδρο και δύο αντιπροέδρους. Η εκλογή λαμβάνει χώρα με απλή πλειοψηφία των μελών.

Άρθρο 6

1. Η εντολή των μελών, προέδρου και αντιπροέδρου της επιτροπής διαρκεί δύο έτη και δύναται να ανανεωθεί. Εν τούτοις, ο πρόεδρος και ο αντιπρόεδρος της επιτροπής δεν δύνανται να επανεκλεγούν αμέσως μετά την άσκηση των καθηκόντων τους κατά την περίοδο δύο συναπτών ετών.

Μετά τη λήξη της περιόδου των δύο ετών, τα μέλη, ο πρόεδρος ή οι αντιπρόεδροι της επιτροπής εκτελούν τα καθήκοντά τους μέχρι της αντικαταστάσεως ή της ανανεώσεως της εντολής τους.

2. Στην περίπτωση που ένα μέλος, ο πρόεδρος ή ένας αντιπρόεδρος της επιτροπής κρίνει ότι αδυνατεί να φέρει σε πέρας την αποστολή του, ή στην περίπτωση παραιτήσεως, αντικαθίσταται για τη διάρκεια της υπολοίπου περιόδου της ασκήσεως καθηκόντων, σύμφωνα με την προβλεπόμενη διαδικασία, ανάλογα με την περίπτωση, του άρθρου 4 ή του άρθρου 5.

Άρθρο 7

1. Η επιτροπή δύναται να δημιουργήσει στα πλαίσια αυτής ομάδες εργασίας.

2. Οι ομάδες εργασίας έχουν ως αποστολή να συντάσσουν έκθεση στην επιτροπή για θέματα που αυτή καθορίζει.

Άρθρο 8

1. Η επιτροπή και οι ομάδες εργασίας συνεδριάζουν κατόπιν αιτήσεως ενός αντιπροσώπου της Κοινότητος.

2. Οι αντιπρόσωποι και οι άλλοι υπάλληλοι και οι ενδιαφερόμενοι υπάλληλοι της Επιτροπής συμμετέχουν στις συνεδριάσεις της επιτροπής και των ομάδων εργασίας.

3. Οι αντιπρόσωποι της επιτροπής δύνανται να προσκαλέσουν προσωπικότητες που έχουν ειδικές αρμοδιότητες σε ό,τι αφορά το προς εξέταση αντικείμενο, να συμμετάσχουν ομοίως στις συνεδριάσεις αυτές.

4. Οι υπηρεσίες της Επιτροπής διασφαλίζουν τη γραμματεία της Επιτροπής και ομάδων εργασίας.

Άρθρο 9

1. Οι αποφάσεις της επιτροπής αναφέρονται στις αιτήσεις γνωμοδοτήσεως οι οποίες διατυπώνονται από τον αντιπρόσωπο της Επιτροπής.

Ο αντιπρόσωπος της Επιτροπής, αιτούμενος τη γνώμη της επιτροπής, δύναται να ορίσει την προθεσμία μέσα στην οποία πρέπει να δοθεί η γνωμοδότηση.

2. Στην περίπτωση που η αιτηθείσα γνώμη καθίσταται αντικείμενο μιας ομόφωνης συμφωνίας των μελών της επιτροπής, τα μέλη αυτά συντάσσουν κοινή έκθεση. Σε περίπτωση μη ομόφωνης συμφωνίας οι υποστηριχθείσες διάφορες θέσεις κατά τη διάρκεια των αποφάσεων αναφέρονται στα πρακτικά που συντάσσεται υπό την ευθύνη του αντιπροσώπου της Επιτροπής.

Άρθρο 10

Με την επιφύλαξη των διατάξεων του άρθρου 214 της συνθήκης, τα μέλη της επιτροπής υποχρεώνονται να μη διαδόσουν τις πληροφορίες τις οποίες γνώρισαν επ' ευκαιρία των εργασιών της επιτροπής, οσάκις ο αντιπρόσωπος της Επιτροπής κάνει γνωστό στα μέλη αυτά ότι η αιτηθείσα γνωμοδότηση αναφέρεται σε θέματα που παρουσιάζουν εμπιστευτικό χαρακτήρα.

Στην περίπτωση αυτή, μόνο τα μέλη της επιτροπής καθώς και ο αντιπρόσωπος και οι άλλοι υπάλληλοι ή οι άλλοι ενδιαφερόμενοι υπάλληλοι της Επιτροπής παρίστανται στις συνεδριάσεις.

Έγινε στις Βρυξέλλες, στις 8 Ιουνίου 1979.

Για την Επιτροπή

Ο Αντιπρόεδρος

Finn GUNDELACH